#### ΔΗΜΟΣΙΟ ΧΡΕΟΣ – ΕΓΓΥΗΣΕΙΣ

##### ΔΗΜΟΣΙΟ ΧΡΕΟΣ

Οι εσωτερικές και διεθνείς εξελίξεις κατά τη διάρκεια του έτους δημιούργησαν ευνοϊκές συνθήκες για την εμπέδωση της απρόσκοπτης χρηματοδότησης του Ελληνικού Δημοσίου μέσω των αγορών. Οι χρηματοδοτικές ανάγκες του τρέχοντος έτους, όπως αυτές περιγράφονται στο πρόγραμμα δανεισμού του Οργανισμού Διαχείρισης Δημοσίου Χρέους (ΟΔΔΗΧ), καλύφθηκαν εξ ολοκλήρου από τέσσερις επιτυχημένες εκδόσεις ομολόγων σταθερού επιτοκίου, οι οποίες εμπλούτισαν περαιτέρω την καμπύλη δανεισμού τίτλων του Ελληνικού Δημοσίου. Επιπλέον, σηματοδότησαν την πρώτη φορά που η Ελληνική Δημοκρατία υλοποίησε τέσσερις εκδόσεις ομολόγων με τη μέθοδο της κοινοπραξίας μέσα σε ένα έτος από το 2010, επιδεικνύοντας την ομαλοποίηση της πρόσβασης της Ελλάδας στις διεθνείς κεφαλαιαγορές, με αξιοσημείωτο γεγονός την έκδοση δεκαετούς ομολόγου, επίσης, για πρώτη φορά από το 2010.

Ενδεικτική της αυξανόμενης εμπιστοσύνης των επενδυτών στα ελληνικά ομόλογα - με τη σημαντική μείωση των επιτοκίων των εκδόσεων του δεκαετούς ομολόγου από το 3,875% τον Μάρτιο του 2019 στο 1,5% τον Οκτώβριο του 2019 - ήταν η μεγάλη συμμετοχή στο βιβλίο προσφορών των κοινοπραξιών, με διαρκώς αυξανόμενο το ποσοστό των λεγόμενων τελικών επενδυτών. Εντυπωσιακή ήταν η πορεία διαπραγμάτευσης των ελληνικών ομολόγων στη δευτερογενή αγορά, η οποία, συνεπικουρούμενη από τη διεθνή οικονομική συγκυρία συνεχούς πτώσεως των επιτοκίων, αποτυπώνεται στις τρέχουσες, ιστορικά χαμηλές, αποδόσεις τους που οδηγεί στη μείωση του κόστους δανεισμού του Ελληνικού Δημοσίου, έχοντας άμεσο θετικό αντίκτυπο στο κόστος δανεισμού των επιχειρήσεων και των πιστωτικών ιδρυμάτων. Αξιοσημείωτο ιστορικό γεγονός είναι επίσης η διαμόρφωση αρνητικού επιτοκίου, για πρώτη φορά, στις δημοπρασίες των τρίμηνων εντόκων γραμματίων του Οκτωβρίου και του Νοεμβρίου.

Τα ανωτέρω σε συνδυασμό με την άρση των κεφαλαιακών περιορισμών και την αποδοχή του ελληνικού αιτήματος για την αποπληρωμή του ακριβότερου μέρους των δανείων προς το ΔΝΤ, οδηγούν την Ελληνική οικονομία στην επιστροφή στην κανονικότητα και βελτιώνουν σημαντικά τη δυνατότητα αποπληρωμής του δημόσιου χρέους.

Οι χρηματοδοτικές ανάγκες του Ελληνικού Δημοσίου κατά τη διάρκεια του 2019 καλύφθηκαν από κοινοπρακτικές εκδόσεις ομολόγων σταθερού επιτοκίου, πενταετούς, δεκαετούς και επταετούς διάρκειας, συνολικού ύψους 9.000 εκατ. ευρώ και αναχρηματοδότηση βραχυπρόθεσμου χρέους. Ο βραχυπρόθεσμος δανεισμός του Ελληνικού Δημοσίου πραγματοποιήθηκε μέσω εκδόσεων εντόκων γραμματίων τρίμηνης, εξάμηνης και ετήσιας διάρκειας, καθώς επίσης και μέσω πράξεων διαχείρισης ταμειακής ρευστότητας υπό τη μορφή repo agreements, τις οποίες συνάπτει ο ΟΔΔΗΧ για την αξιοποίηση των διαθεσίμων, κυρίως, των φορέων της Γενικής Κυβέρνησης.

Στις 30/9/2019 το σύνολο των δανείων που χορηγήθηκαν από τον Μηχανισμό Στήριξης ανήλθε σε 251.703,0 εκατ. ευρώ, εκ των οποίων τα δάνεια από το Διεθνές Νομισματικό Ταμείο διαμορφώθηκαν σε 8.433,0 εκατ. ευρώ.

**1. Χρέος Κεντρικής Διοίκησης και Γενικής Κυβέρνησης**

Το χρέος της Κεντρικής Διοίκησης εκτιμάται ότι θα διαμορφωθεί στα 350.960 εκατ. ευρώ ή 184,7% ως ποσοστό του ΑΕΠ στο τέλος του 2019, έναντι 358.949 εκατ. ευρώ ή 194,3% ως ποσοστό του ΑΕΠ το 2018.

Το 2020 το ύψος του χρέους της Κεντρικής Διοίκησης προβλέπεται ότι θα διαμορφωθεί στα 351.160 εκατ. ευρώ ή 178,0% ως ποσοστό του ΑΕΠ, παρουσιάζοντας μείωση κατά 6,7 ποσοστιαίες μονάδες έναντι του 2019 (πίνακας 4.1).

Το χρέος της Γενικής Κυβέρνησης εκτιμάται ότι θα διαμορφωθεί στα 329.300 εκατ. ευρώ ή 173,3% ως ποσοστό του ΑΕΠ στο τέλος του 2019, έναντι 334.721 εκατ. ευρώ ή 181,2% ως ποσοστό του ΑΕΠ το 2018. Το 2020 το χρέος της Γενικής Κυβέρνησης προβλέπεται ότι θα διαμορφωθεί στα 329.500 εκατ. ευρώ (πίνακας 4.2) ή 167,0% ως ποσοστό του ΑΕΠ, παρουσιάζοντας μείωση κατά 6,3 ποσοστιαίες μονάδες του ΑΕΠ έναντι του 2019 (πίνακας 4.3).

|  |  |  |  |  |  |
| --- | --- | --- | --- | --- | --- |
| **Πίνακας 4.1 Σύνθεση χρέους Κεντρικής Διοίκησης**  **(σε εκατ. ευρώ)** | | | | | |
|  | | | | | |
|  |  | **2017** | **2018** | **2019\*** | **2020\*\*** |
| **Α.** | **Ομόλογα** | **50.457** | **51.551** | **55.600** | **61.730** |
|  | Ομόλογα στην αγορά εσωτερικού | 48.681 | 49.779 | 53.890 | 60.020 |
|  | Ομόλογα στις αγορές εξωτερικού | 1.717 | 1.742 | 1.710 | 1.710 |
|  | Τιτλοποιήσεις στο εξωτερικό | 59 | 30 | 0 | 0 |
|  |  |  |  |  |  |
| **Β.** | **Βραχυπρόθεσμοι Τίτλοι** | **14.943** | **15.280** | **12.720** | **8.220** |
|  | Έντοκα Γραμμάτια | 14.943 | 15.280 | 12.720 | 8.220 |
|  |  |  |  |  |  |
| **Γ.** | **Δάνεια** | **248.373** | **267.597** | **258.640** | **257.210** |
|  | Δάνεια Τραπέζης Ελλάδος | 2.849 | 2.377 | 1.908 | 1.436 |
|  | Λοιπά Δάνεια Εσωτερικού | 247 | 229 | 212 | 190 |
|  | Ειδικά και Διακρατικά Δάνεια | 7.993 | 7.721 | 7.446 | 7.114 |
|  | Δάνεια Μηχανισμού Στήριξης | 232.959 | 253.104 | 248.952 | 248.350 |
|  | Λοιπά Δάνεια Εξωτερικού | 4.325 | 4.166 | 122 | 120 |
|  |  |  |  |  |  |
| **Δ.** | **Βραχυπρόθεσμα δάνεια** | **14.931** | **24.521** | **24.000** | **24.000** |
|  | Πώληση τίτλων με σύμφωνο επαναγοράς (repos) | 14.931 | 24.521 | 24.000 | 24.000 |
|  |  |  |  |  |  |
| **Ε.** | **Σύνολο χρέους Κεντρικής Διοίκησης (Α+Β+Γ+Δ)** | **328.704** | **358.949** | **350.960** | **351.160** |
|  | (ως % του ΑΕΠ) | 182,4% | 194,3% | 184,7% | 178,0% |
|  | ΑΕΠ | 180.218 | 184.714 | 190.004 | 197.315 |

\* Εκτιμήσεις \*\*Προβλέψεις

Πηγή: ΟΔΔΗΧ

|  |  |  |  |  |
| --- | --- | --- | --- | --- |
| **Πίνακας 4.2 Χρέος Γενικής Κυβέρνησης**  **(σε εκατ. ευρώ)** | | | | |
|  | | | | |
|  | **2017** | **2018** | **2019\*** | **2020\*\*** |
|  |  |  |  |  |
| **Α. Χρέος Κεντρικής Διοίκησης** | **328.704** | **358.949** | **350.960** | **351.160** |
| Β Χρέος ΝΠ, κέρματα κ.λπ. μείον επενδύσεις σε τίτλους ΕΔ | -384 | -7.723 | -7.160 | -7.160 |
| **Γ. Χρέος Κεντρικής Κυβέρνησης κατά ESA (A+B)** | **328.320** | **351.226** | **343.800** | **344.000** |
| Δ Χρέος ΟΤΑ, OKA μείον ενδοκυβερνητικό χρέος | -10.836 | -16.505 | -14.500 | -14.500 |
| **Ε. Χρέος Γενικής Κυβέρνησης (Γ+Δ)** | **317.484** | **334.721** | **329.300** | **329.500** |
| **(ως % του ΑΕΠ)** | **176,2%** | **181,2%** | **173,3%** | **167,0%** |
| ΑΕΠ | 180.218 | 184.714 | 190.004 | 197.315 |

\* Εκτιμήσεις \*\* Προβλέψεις

Πηγή: ΟΔΔΗΧ

|  |  |  |  |
| --- | --- | --- | --- |
| **Πίνακας 4.3 Εξέλιξη δημόσιου χρέους Γενικής Κυβέρνησης**  **(σε εκατ. ευρώ)** | | | |
|  | | | |
|  | **2019\*** | **2020\*\*** | **Διαφορά**  **2020-2019** |
| **(1)** | **(2)** | **(3)=(2)-(1)** |
| Ταμειακό αποτέλεσμα Γενικής Κυβέρνησης | -2.516 | -1.519 | 997 |
| *Αποτέλεσμα Γενικής Κυβέρνησης κατά ESA* | *-2.217* | *-2.308* | *-91* |
| *Εθνικολογιστικές προσαρμογές Γενικής Κυβέρνησης* | *-299* | *789* | *1.088* |
| Χρηματοοικονομικά παράγωγα | 728 | 1.650 | 922 |
| Αυξήσεις ΜΚ εταιρειών, συμμετοχή στην ΕΤΕπ, κ.λπ. | 365 | 563 | 198 |
| Μεταβολή διαθεσίμων | -3.700 | 2.100 | 5.800 |
| Πώληση μετοχών κ.λπ. | -71 | -2.081 | -2.010 |
| Έσοδα από επενδύσεις σε τίτλους φορέων Γενικής Κυβέρνησης | -286 | -551 | -265 |
| Προσαρμογές στο άρτιο, λοιπές προσαρμογές | 59 | 38 | -21 |
| **Μεταβολή από προηγούμενο έτος** | **-5.421** | **200** | **5.621** |
|  |  |  |  |
| **Χρέος Γενικής Κυβέρνησης** | **329.300** | **329.500** | **200** |
| **Χρέος Γενικής Κυβέρνησης ως % του ΑΕΠ** | **173,3%** | **167,0%** | **-6,3%** |
| ΑΕΠ | 190.004 | 197.315 |  |

\* Εκτιμήσεις \*\*Προβλέψεις

Πηγή: ΟΔΔΗΧ

**2.**  **Δομή και χαρακτηριστικά του χρέους Κεντρικής Διοίκησης**

Μετά την ολοκλήρωση της εφαρμογής των βραχυπρόθεσμων και μεσοπρόθεσμων μέτρων ελάφρυνσης του χρέους ο χρονικός ορίζοντας των λήξεων του χρέους της Κεντρικής Διοίκησης, στις 30/9/2019, εκτείνεται μέχρι το έτος 2070 (πίνακας 4.4, διάγραμμα 4.1). Η περαιτέρω δανειοδότηση του Ελληνικού Δημοσίου μέσω των αγορών τα επόμενα έτη και η πρόωρη αποπληρωμή των δανείων προς το ΔΝΤ αναμένεται να αντικαταστήσει σταδιακά τα δάνεια με ομόλογα.

**\**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Πίνακας 4.4 Χρονοδιάγραμμα λήξης χρέους της Κεντρικής Διοίκησης την 30/9/2019**  **(σε εκατ. ευρώ)** | | | | | | | | | | | |
|  | | | | | | | | | | | |
| **Έτος** | **Έντοκα**  **γραμμάτια** | **Συμφωνίες Επαναγοράς**  **(Repos)** | **Ομόλογα** | **Δάνεια από ΔΝΤ (μετά swap)** | **Δάνεια από χώρες Ευρωπαϊκής Ένωσης (GLF)** | **Δάνεια από EFSF & ESM** | **Δάνεια από Ευρωπαϊκή Τράπεζα**  **Επενδύσεων (EIB)** | **Δάνεια από Τράπεζα Ελλάδος** | **Λοιπά δάνεια** | **Σύνολο** | **Ποσοστό απόσβεσης** |
| 2019 | 7.819,3 | 21.072,2 | 2.017,5 | 447,9 | 0,0 | 0,0 | 38,0 | 2,2 | 3,4 | **31.400,5** | **8,87%** |
| 2020 | 7.412,0 |  | 1.366,4 | 2.029,1 | 706,3 | 0,0 | 331,6 | 472,3 | 16,3 | **12.333,8** | **3,49%** |
| 2021 | 0,0 |  | 503,8 | 2.029,1 | 2.073,8 | 0,0 | 375,0 | 472,3 | 16,2 | **5.470,0** | **1,55%** |
| 2022 | 0,0 |  | 4.312,2 | 1.895,1 | 2.645,0 | 0,0 | 376,9 | 472,3 | 16,1 | **9.717,4** | **2,75%** |
| 2023 | 0,0 |  | 5.156,7 | 1.328,4 | 2.645,0 | 1.738,0 | 380,1 | 491,3 | 16,1 | **11.755,5** | **3,32%** |
| 2024 | 0,0 |  | 4.250,9 | 290,7 | 2.645,0 | 1.738,0 | 391,1 | 0,0 | 122,2 | **9.437,8** | **2,67%** |
| 2025 | 0,0 |  | 4.449,7 | 0,0 | 2.645,0 | 1.738,0 | 398,2 | 0,0 | 16,1 | **9.246,9** | **2,61%** |
| 2026 | 0,0 |  | 5.749,0 | 0,0 | 2.645,0 | 1.738,0 | 399,1 | 0,0 | 16,1 | **10.547,2** | **2,98%** |
| 2027 | 0,0 |  | 160,6 | 0,0 | 2.645,0 | 1.738,0 | 1.363,1 | 0,0 | 16,1 | **5.922,8** | **1,67%** |
| 2028 | 0,0 |  | 6.346,0 | 0,0 | 2.645,0 | 1.832,2 | 709,2 | 0,0 | 16,1 | **11.548,5** | **3,26%** |
| 2029 | 0,0 |  | 2.664,8 | 0,0 | 2.645,0 | 1.832,2 | 165,1 | 0,0 | 16,1 | **7.323,2** | **2,07%** |
| 2030 | 0,0 |  | 255,2 | 0,0 | 2.645,0 | 1.832,2 | 726,5 | 0,0 | 16,1 | **5.475,0** | **1,55%** |
| 2031 | 0,0 |  | 129,0 | 0,0 | 2.645,0 | 1.832,2 | 464,4 | 0,0 | 16,1 | **5.086,7** | **1,44%** |
| 2032 | 0,0 |  | 126,2 | 0,0 | 2.645,0 | 1.832,2 | 762,7 | 0,0 | 16,1 | **5.382,2** | **1,52%** |
| 2033 | 0,0 |  | 6.238,1 | 0,0 | 2.645,0 | 1.832,2 | 465,0 | 0,0 | 9,6 | **11.190,0** | **3,16%** |
| 2034 | 0,0 |  | 468,3 | 0,0 | 2.645,0 | 2.958,5 | 29,7 | 0,0 | 8,8 | **6.110,3** | **1,73%** |
| 2035 | 0,0 |  | 144,4 | 0,0 | 2.645,0 | 2.975,9 | 32,5 | 0,0 | 0,0 | **5.797,8** | **1,64%** |
| 2036 | 0,0 |  | 166,2 | 0,0 | 2.645,0 | 2.993,3 | 20,3 | 0,0 | 0,0 | **5.824,8** | **1,65%** |
| 2037 | 0,0 |  | 5.083,7 | 0,0 | 2.645,0 | 3.010,7 | 16,1 | 0,0 | 0,0 | **10.755,4** | **3,04%** |
| 2038 | 0,0 |  | 146,9 | 0,0 | 2.645,0 | 2.707,4 | 9,5 | 0,0 | 0,0 | **5.508,9** | **1,56%** |
| 2039 | 0,0 |  | 135,1 | 0,0 | 2.645,0 | 2.724,8 | 9,5 | 0,0 | 0,0 | **5.514,4** | **1,56%** |
| 2040 | 0,0 |  | 141,9 | 0,0 | 1.938,8 | 2.742,2 | 9,6 | 0,0 | 0,0 | **4.832,4** | **1,37%** |
| 2041 | 0,0 |  | 136,8 | 0,0 | 571,3 | 2.763,1 | 9,6 | 0,0 | 0,0 | **3.480,6** | **0,98%** |
| 2042 | 0,0 |  | 4.767,4 | 0,0 | 0,0 | 2.783,9 | 0,3 | 0,0 | 0,0 | **7.551,6** | **2,13%** |
| 2043 | 0,0 |  | 0,0 | 0,0 | 0,0 | 3.624,6 | 0,3 | 0,0 | 0,0 | **3.624,9** | **1,02%** |
| 2044 | 0,0 |  | 0,0 | 0,0 | 0,0 | 3.695,9 | 0,3 | 0,0 | 0,0 | **3.696,2** | **1,05%** |
| 2045 | 0,0 |  | 0,0 | 0,0 | 0,0 | 3.768,8 | 0,3 | 0,0 | 0,0 | **3.769,0** | **1,07%** |
| 2046 | 0,0 |  | 0,0 | 0,0 | 0,0 | 3.843,2 | 0,3 | 0,0 | 0,0 | **3.843,4** | **1,09%** |
| 2047 | 0,0 |  | 0,0 | 0,0 | 0,0 | 3.919,2 | 0,3 | 0,0 | 0,0 | **3.919,4** | **1,11%** |
| 2048 | 0,0 |  | 0,0 | 0,0 | 0,0 | 3.996,8 | 0,1 | 0,0 | 0,0 | **3.996,9** | **1,13%** |
| 2049 | 0,0 |  | 0,0 | 0,0 | 0,0 | 4.076,2 | 0,0 | 0,0 | 0,0 | **4.076,2** | **1,15%** |
| 2050 | 0,0 |  | 0,0 | 0,0 | 0,0 | 4.160,7 | 0,0 | 0,0 | 0,0 | **4.160,7** | **1,18%** |
| 2051 | 0,0 |  | 0,0 | 0,0 | 0,0 | 6.216,6 | 0,0 | 0,0 | 0,0 | **6.216,6** | **1,76%** |
| 2052 | 0,0 |  | 0,0 | 0,0 | 0,0 | 6.333,5 | 0,0 | 0,0 | 0,0 | **6.333,5** | **1,79%** |
| 2053 | 0,0 |  | 0,0 | 0,0 | 0,0 | 6.443,1 | 0,0 | 0,0 | 0,0 | **6.443,1** | **1,82%** |
| 2054 | 0,0 |  | 0,0 | 0,0 | 0,0 | 6.565,6 | 0,0 | 0,0 | 0,0 | **6.565,6** | **1,86%** |
| 2055 | 0,0 |  | 0,0 | 0,0 | 0,0 | 6.690,7 | 0,0 | 0,0 | 0,0 | **6.690,7** | **1,89%** |
| 2056 | 0,0 |  | 0,0 | 0,0 | 0,0 | 6.819,0 | 0,0 | 0,0 | 0,0 | **6.819,0** | **1,93%** |
| 2057 | 0,0 |  | 1.195,8 | 0,0 | 0,0 | 6.950,3 | 0,0 | 0,0 | 0,0 | **8.146,1** | **2,30%** |
| 2058 | 0,0 |  | 0,0 | 0,0 | 0,0 | 7.084,7 | 0,0 | 0,0 | 0,0 | **7.084,7** | **2,00%** |
| 2059 | 0,0 |  | 0,0 | 0,0 | 0,0 | 7.214,8 | 0,0 | 0,0 | 0,0 | **7.214,8** | **2,04%** |
| 2060 | 0,0 |  | 0,0 | 0,0 | 0,0 | 7.360,4 | 0,0 | 0,0 | 0,0 | **7.360,4** | **2,08%** |
| 2061 | 0,0 |  | 0,0 | 0,0 | 0,0 | 4.071,5 | 0,0 | 0,0 | 0,0 | **4.071,5** | **1,15%** |
| 2062 | 0,0 |  | 0,0 | 0,0 | 0,0 | 4.193,7 | 0,0 | 0,0 | 0,0 | **4.193,7** | **1,19%** |
| 2063 | 0,0 |  | 0,0 | 0,0 | 0,0 | 4.319,5 | 0,0 | 0,0 | 0,0 | **4.319,5** | **1,22%** |
| 2064 | 0,0 |  | 0,0 | 0,0 | 0,0 | 4.449,1 | 0,0 | 0,0 | 0,0 | **4.449,1** | **1,26%** |
| 2065 | 0,0 |  | 0,0 | 0,0 | 0,0 | 4.582,5 | 0,0 | 0,0 | 0,0 | **4.582,5** | **1,30%** |
| 2066 | 0,0 |  | 0,0 | 0,0 | 0,0 | 4.720,0 | 0,0 | 0,0 | 0,0 | **4.720,0** | **1,33%** |
| 2067 | 0,0 |  | 0,0 | 0,0 | 0,0 | 4.861,6 | 0,0 | 0,0 | 0,0 | **4.861,6** | **1,37%** |
| 2068 | 0,0 |  | 0,0 | 0,0 | 0,0 | 5.007,4 | 0,0 | 0,0 | 0,0 | **5.007,4** | **1,42%** |
| 2069 | 0,0 |  | 0,0 | 0,0 | 0,0 | 5.157,7 | 0,0 | 0,0 | 0,0 | **5.157,7** | **1,46%** |
| 2070 | 0,0 |  | 0,0 | 0,0 | 0,0 | 5.312,4 | 0,0 | 0,0 | 0,0 | **5.312,4** | **1,50%** |
| **Σύνολο** | **15.231,3** | **21.072,2** | **56.112,5** | **8.020,3** | **52.900,0** | **190.782,3** | **7.484,4** | **1.910,4** | **336,9** | **353.850,3** | **100,00%** |

|  |
| --- |
| **Διάγραμμα 4.1 Χρονοδιάγραμμα λήξης χρέους της Κεντρικής Διοίκησης**  **την 30/9/2019**  **(σε εκατ. ευρώ)** |
|  |

Πηγή: ΟΔΔΗΧ

Στις 30/09/2019 το ύψος των Ομολόγων Εσωτερικού του Ελληνικού Δημοσίου περιορίστηκε στο 15,4% του χρέους Κεντρικής Διοίκησης (έναντι 91% το 2009) και αντικαταστάθηκε με δάνεια που ελήφθησαν από το Μηχανισμό Στήριξης, τα οποία αποτελούν πλέον το 71,1% του χρέους Κεντρικής Διοίκησης (διάγραμμα 4.2).

|  |
| --- |
| **Διάγραμμα 4.2 Σύνθεση χρέους Κεντρικής Διοίκησης**  **την 30/09/2019** |
|  |

Πηγή: ΟΔΔΗΧ

Η μέση υπολειπόμενη φυσική διάρκεια του χρέους της Κεντρικής Διοίκησης ήταν 6,3 έτη το 2011, ενώ στις 30/9/2019 έχει υπερτριπλασιαστεί και διαμορφώθηκε στα 20,84 έτη (πίνακας 4.5).

|  |  |  |  |
| --- | --- | --- | --- |
| **Πίνακας 4.5 Μέση υπολειπόμενη φυσική**  **διάρκεια χρέους Κεντρικής Διοίκησης** | | | |
|  |  | | |
| Ημερομηνία | **Μέση Διάρκεια σε έτη** | | |
| **Χρέος σε ευρώ** | **Χρέος εκτός ζώνης ευρώ** | **Συνολικό χρέος** |
| 31/12/2011 | 6,28 | 3,21 | 6,30 |
| 31/12/2012 | 15,72 | 2,36 | 15,29 |
| 31/12/2013 | 16,54 | 3,76 | 16,02 |
| 31/12/2014 | 16,70 | 4,20 | 16,16 |
| 31/12/2015 | 17,21 | 4,28 | 16,76 |
| 31/12/2016 | 17,00 | 3,73 | 16,60 |
| 31/12/2017 | 18,74 | 3,01 | 18,32 |
| 31/12/2018 | 18,50 | 2,46 | 18,17 |
| 30/09/2019 | 21,18 | 2,10 | 20,84 |

Πηγή: ΟΔΔΗΧ

Στις 30/09/2019, ποσοστό 77,6% του χρέους της Κεντρικής Διοίκησης είχε υπολειπόμενη φυσική διάρκεια μεγαλύτερη των πέντε ετών, λόγω της επιμήκυνσης των δανείων του Μηχανισμού Στήριξης και της έκδοσης νέων ομολόγων του Ελληνικού Δημοσίου στο πλαίσιο της ανταλλαγής ομολόγων (PSI) (πίνακας 4.6).

|  |  |
| --- | --- |
| **Πίνακας 4.6 Χρέος Κεντρικής Διοίκησης ως προς την**  **υπολειπόμενη φυσική διάρκεια (%)** | |
|  |  |
| **Διάρκεια** | **30/09/2019** |
| Βραχυπρόθεσμο (μέχρι 1 έτος) | 12,1% |
| Μεσοπρόθεσμο (1 έως 5 έτη) | 10,3% |
| Μακροπρόθεσμο (άνω των 5 ετών) | 77,6% |
| **Σύνολο** | **100,0%** |

Πηγή: ΟΔΔΗΧ

**3. Δαπάνες εξυπηρέτησης χρέους Κεντρικής Διοίκησης**

Οι δαπάνες εξυπηρέτησης του χρέους της Κεντρικής Διοίκησης το 2019 εκτιμάται ότι θα διαμορφωθούν σε 24.040 εκατ. ευρώ, έναντι 13.282 εκατ. ευρώ το έτος 2018 (πίνακας 4.7).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Πίνακας 4.7 Δαπάνες εξυπηρέτησης χρέους Κεντρικής Διοίκησης**  **(σε εκατ. ευρώ)** | | | | | | | | | |
|  | | | | | | | | | |
| **Έτος** | **Χρεολύσια** | | | **Τόκοι** | | | **Παράλληλες**  **δαπάνες** | **Τόκοι και**  **παραλ. δαπάνες** | **Γενικό σύνολο** |
| **Συναλ.** | **Εθν. νομ.** | **Σύνολο** | **Συναλ.** | **Εθν. νομ.** | **Σύνολο** |
|  |  | **(1)** |  |  | **(2)** | **(3)** | **(2+3)** | **(1+2+3)** |
| 1998 | 3.550 | 6.132 | 9.682 | 1.625 | 7.393 | 9.018 | 170 | 9.188 | 18.870 |
| 1999 | 2.682 | 6.569 | 9.251 | 1.532 | 7.758 | 9.290 | 101 | 9.391 | 18.642 |
| 2000 | 4.640 | 8.491 | 13.131 | 1.922 | 7.577 | 9.499 | 58 | 9.557 | 22.688 |
| 2001 | 2.566 | 9.052 | 11.618 | 719 | 8.570 | 9.289 | 39 | 9.328 | 20.946 |
| 2002 | 2.397 | 17.883 | 20.280 | 391 | 8.144 | 8.535 | 59 | 8.594 | 28.874 |
| 2003 | 1.204 | 19.559 | 20.763 | 180 | 9.028 | 9.208 | 70 | 9.278 | 30.041 |
| 2004 | 667 | 17.777 | 18.444 | 85 | 9.198 | 9.283 | 72 | 9.355 | 27.799 |
| 2005 | 751 | 19.628 | 20.379 | 108 | 9.508 | 9.616 | 71 | 9.687 | 30.066 |
| 2006 | 65 | 16.524 | 16.589 | 92 | 9.349 | 9.441 | 56 | 9.497 | 26.086 |
| 2007 | 43 | 22.152 | 22.195 | 74 | 9.583 | 9.657 | 71 | 9.728 | 31.923 |
| 2008 | 424 | 25.822 | 26.246 | 82 | 11.052 | 11.134 | 72 | 11.206 | 37.452 |
| 2009 | 375 | 28.760 | 29.135 | 39 | 12.145 | 12.184 | 141 | 12.325 | 41.460 |
| 2010 | 159 | 19.390 | 19.549 | 104 | 12.873 | 12.977 | 246 | 13.223 | 32.772 |
| 2011 | -129 | 28.976 | 28.847 | 372 | 15.758 | 16.130 | 218 | 16.348 | 45.195 |
| 2012 | -1.353 | 25.261 | 23.908 | 603 | 11.530 | 12.133 | 631 | 12.764 | 36.672 |
| 2013 | 2.110 | 10.647 | 12.757 | 848 | 5.173 | 6.021 | 150 | 6.171 | 18.928 |
| 2014 | 2.367 | 22.453 | 24.820 | 955 | 4.573 | 5.528 | 82 | 5.610 | 30.430 |
| 2015 | 3.242 | 23.981 | 27.223 | 760 | 5.040 | 5.800 | 178 | 5.978 | 33.201 |
| 2016 | 1.159 | 6.401 | 7.560 | 426 | 5.162 | 5.588 | 55 | 5.643 | 13.203 |
| 2017 | 790 | 94.575 | 95.365 | 370 | 5.838 | 6.208 | 69 | 6.277 | 101.642 |
| 2018 | 1.325 | 6.264 | 7.589 | 342 | 5.212 | 5.554 | 139 | 5.693 | 13.282 |
| 2019\* | 3.895 | 14.045 | 17.940 | 280 | 5.780 | 6.060 | 40 | 6.100 | 24.040 |

\* Εκτιμήσεις

Σημειώσεις: α) Από το 2008 και εξής περιλαμβάνονται και οι δαπάνες προσαρμογών ESA 95.

β) Δεν περιλαμβάνονται εξοφλήσεις βραχυπρόθεσμου χρέους (έντοκα γραμμάτια ιδιωτικού τομέα, βραχυπρόθεσμοι τίτλοι εξωτερικού, ταμειακές διευκολύνσεις και repos), οι οποίες εμφανίζονται στον πίνακα 4.8.

γ) Από το 2012 στις παράλληλες δαπάνες περιλαμβάνονται και προμήθειες εκταμίευσης δανείων από το ΕΤΧΣ και ΕΜΣ

δ) Οι δαπάνες είναι μετά SWAP.

ε) Η αύξηση των χρεολυσίων το 2017 οφείλεται στην εφαρμογή των βραχυπρόθεσμων μέτρων και στις ανταλλαγές ομολόγων.

Πηγή: ΟΔΔΗΧ

Οι δαπάνες για εξόφληση βραχυπρόθεσμων τίτλων του Ελληνικού Δημοσίου, οι οποίες από το 2011 έως το 2013 περιλαμβάνουν μόνο έντοκα γραμμάτια ιδιωτικού τομέα, ενώ από το 2014 περιλαμβάνουν και repos, εκτιμάται ότι το 2019 θα διαμορφωθούν σε 980.522 εκατ. ευρώ, έναντι 807.272 εκατ. ευρώ το 2018 (πίνακας 4.8).

Σημειώνεται ότι οι δαπάνες εξόφλησης εντόκων γραμματίων και repos αφορούν τις συνολικές ετήσιες εξοφλήσεις οι οποίες αναχρηματοδοτούνται με νέες αντίστοιχες εκδόσεις, δεδομένου ότι το υφιστάμενο συνολικό ύψος των ΕΓΕΔ δεν ξεπερνά τα 15.000 εκατ. ευρώ και το υφιστάμενο υπόλοιπο των repos δεν ξεπερνά τα 24.000 εκατ. ευρώ.

|  |  |  |  |
| --- | --- | --- | --- |
| **Πίνακας 4.8 Εξοφλήσεις βραχυπρόθεσμου χρέους**  **(σε εκατ. ευρώ)** | | | |
|  |  |  |  |
| **Έτος** | **Έντοκα γραμμάτια**  **ιδιωτικού τομέα** | **Βραχυπρόθεσμα δάνεια**  **(Repos)** | **Σύνολο** |
| 2011 | 33.395 | 0 | 33.395 |
| 2012 | 47.008 | 0 | 47.008 |
| 2013 | 44.703 | 0 | 44.703 |
| 2014 | 40.558 | 88.549 | 129.107 |
| 2015 | 40.457 | 699.971 | 740.428 |
| 2016 | 40.941 | 490.322 | 531.263 |
| 2017 | 41.087 | 525.911 | 566.998 |
| 2018 | 34.668 | 772.604 | 807.272 |
| 2019\* | 30.552 | 950.000 | 980.522 |

\* Εκτιμήσεις

Πηγή: ΟΔΔΗΧ

Όπως φαίνεται στον παρακάτω πίνακα, οι δαπάνες για τόκους του χρέους της Κεντρικής Διοίκησης διαμορφώνονται κοντά στα επίπεδα των 5.500-6.200 εκατ. ευρώ, ενώ το ύψος των δαπανών για τόκους διαμορφώνεται περίπου στο 3%-3,4% ως ποσοστό του ΑΕΠ. Οι μειωμένες δαπάνες τόκων τα τελευταία χρόνια οφείλονται στη μείωση του ύψους του δημόσιου χρέους μετά την ανταλλαγή των ομολόγων (PSI) του Μαρτίου 2012 και την επαναγορά του Δεκεμβρίου 2012, τη μείωση των επιτοκίων των δανείων του μηχανισμού στήριξης και την αναβολή καταβολής τόκων για τα δάνεια που χορηγήθηκαν από το Ευρωπαϊκό Ταμείο Χρηματοπιστωτικής Σταθερότητας (πίνακας 4.9, διάγραμμα 4.3).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 4.9 Ύψος δαπανών για τόκους χρέους Κεντρικής Διοίκησης**  **(ποσά σε εκατ. ευρώ)** | | | | | | |
|  | | | | | | |
|  | **2015** | **2016** | **2017** | **2018** | **2019\*** | **2020\*\*** |
| Τόκοι προ Swap | 5.306 | 5.077 | 5.693 | 4.671 | 5.250 | 4.500 |
| Τόκοι μετά Swap | 5.800 | 5.588 | 6.208 | 5.554 | 6.060 | 6.150 |
| Τόκοι μετά Swap ως % του ΑΕΠ | 3,3% | 3,2% | 3,4% | 3,0% | 3,2% | 3,1% |

\* Εκτιμήσεις \*\* Προβλέψεις

Πηγή: ΟΔΔΗΧ

|  |
| --- |
| **Διάγραμμα 4.3 Δαπάνες για τόκους χρέους Κεντρικής Διοίκησης**  **(ποσά σε εκατ. ευρώ)** |
|  |

\* Εκτιμήσεις \*\* Προβλέψεις

Πηγή: ΟΔΔΗΧ

**4. Η ενοποιημένη αγορά ευρωομολόγων**

Στα τέλη Δεκεμβρίου του 2018 ολοκληρώθηκε τo πρόγραμμα ποσοτικής χαλάρωσης («quantitative easing – QE») της Ευρωπαϊκής Κεντρικής Τράπεζας με τις συνολικές αγορές κρατικών χρεογράφων από την έναρξη του προγράμματος, το Μάρτιο του 2015, να ξεπερνούν τα 2,5 τρισ. ευρώ. Στα μέσα Σεπτεμβρίου του 2019 η ΕΚΤ ανακοίνωσε την επανεκκίνηση του QE από την 1η Νοεμβρίου 2019 με μηνιαίες αγορές ομολόγων ύψους 20 δισ. ευρώ για όσο διάστημα απαιτηθεί. Κατά τη διάρκεια του 2019 οι αποδόσεις των κρατικών τίτλων των περισσοτέρων χωρών της Ευρωζώνης ξεπέρασαν εκ νέου τα ιστορικά χαμηλά τους επίπεδα σε όλες τις διάρκειες, με τις τρέχουσες αποδόσεις τους να διαμορφώνονται κάτω του 0% ακόμα και για τίτλους μακροπρόθεσμης διάρκειας.

**5. Αγορά τίτλων του Ελληνικού Δημοσίου**

Το βραχυχρόνιο κόστος δανεισμού του Ελληνικού Δημοσίου, όπως αποτυπώνεται στις δημοπρασίες εντόκων γραμματίων 13, 26 και 52 εβδομάδων, κινείται σε ιστορικά χαμηλά επίπεδα. Στις πρόσφατες δημοπρασίες του Σεπτεμβρίου και του Οκτωβρίου του 2019 αυτό διαμορφώθηκε στο 0,29% για τα ετήσια έντοκα γραμμάτια, 0,10% για τα εξάμηνα, ενώ είχαμε για πρώτη φορά αρνητικό επιτόκιο στα τρίμηνα -0,02%, γεγονός που οφείλεται τόσο στη διεθνή πτωτική πορεία των επιτοκίων, όσο και στην περαιτέρω βελτίωση του σχήματος της ελληνικής καμπύλης αποδόσεων μετά τις πρόσφατες επιτυχημένες εξόδους της χώρας στις κεφαλαιαγορές.

Η καμπύλη αποδόσεων του Ελληνικού Δημοσίου έχει θετική κλίση (steepening curve) τόσο για βραχυπρόθεσμες και μεσοπρόθεσμες διάρκειες, όσο και για μακροπρόθεσμες διάρκειες μέχρι 25 έτη (διάγραμμα 4.4).

|  |
| --- |
| **Διάγραμμα 4.4 Καμπύλη αποδόσεων τίτλων Ελληνικού Δημοσίου** |
|  |

Πηγή: ΟΔΔΗΧ

Η διαφορά απόδοσης (yield spread) μεταξύ του δεκαετούς ελληνικού και του αντίστοιχου γερμανικού ομολόγου αναφοράς παρουσίασε διακυμάνσεις τους πρώτους μήνες του 2019 και κινήθηκε, ως επί το πλείστον, στα επίπεδα των 350-400 μονάδων βάσης. Από τις αρχές Ιουνίου το περιθώριο απόδοσης υποχωρεί σταθερά έναντι του γερμανικού κάτω από τις 300 μονάδες και διαμορφώνεται στα τρέχοντα επίπεδα των 164 μονάδων βάσης, με την τρέχουσα απόδοση του δεκαετούς ομολόγου να διαμορφώνεται γύρω στο 1,39%.

Κατά τη διάρκεια του 2019 οι αποδόσεις των 10ετών κρατικών τίτλων των υπόλοιπων χωρών της ευρωζώνης εξακολούθησαν να διαμορφώνονται σε ιστορικά χαμηλά επίπεδα, ενώ για ορισμένες χώρες, όπως το Βέλγιο, η Γαλλία και η Ιρλανδία, οι αποδόσεις των 10-ετών ομολόγων τους ήταν αρνητικές (διάγραμμα 4.5).

|  |
| --- |
| **Διάγραμμα 4.5 Αποδόσεις 10ετών κρατικών τίτλων**  **(ημερήσια στοιχεία – αποδόσεις)** |
|  |

Πηγή: ΟΔΔΗΧ

**Πρωτογενής αγορά τίτλων**

Το Ελληνικό Δημόσιο πραγματοποίησε τον Φεβρουάριο του 2019 κοινοπρακτική έκδοση πενταετούς ομολόγου ύψους 2.500 εκατ. ευρώ με σταθερό επιτόκιο 3,45%. Ακολούθησε, το Μάρτιο του 2019, η κοινοπρακτική έκδοση δεκαετούς ομολόγου ύψους 2.500 εκατ. ευρώ με σταθερό επιτόκιο 3,875%, για πρώτη φορά μετά το 2010, ενώ τον Ιούλιο του 2019 πραγματοποιήθηκε κοινοπρακτική έκδοση επταετούς ομολόγου ύψους 2.500 εκατ. ευρώ με σταθερό επιτόκιο 1,875%. Τέλος, τον Οκτώβριο του 2019 πραγματοποιήθηκε κοινοπρακτική επανέκδοση του δεκαετούς ομολόγου σταθερού επιτοκίου 3,875% με την απόδοση στη λήξη να διαμορφώνεται στο 1,50%.

Κατά τη διάρκεια του έτους το Ελληνικό Δημόσιο συνέχισε να εκδίδει τίτλους βραχυπρόθεσμης διάρκειας. Η βραχυπρόθεσμη χρηματοδότηση πραγματοποιήθηκε με μηνιαίες εκδόσεις εντόκων γραμματίων διάρκειας 13 και 26 εβδομάδων και τριμηνιαίες 52 εβδομάδων, καθώς επίσης και σύναψη συμφωνιών repos κυρίως με τους φορείς της Γενικής Κυβέρνησης. Στις 30/09/2019 το ανεξόφλητο υπόλοιπο των ΕΓΕΔ ανερχόταν σε 15.231,3 εκατ. ευρώ, ενώ τα repos ανήλθαν σε 21.072,2 εκατ. ευρώ (πίνακας 4.4).

Ο μεσοσταθμικός συντελεστής κάλυψης των δημοπρασιών ΕΓΕΔ διαμορφώθηκε στο 1,85. Το μέσο σταθμικό επιτόκιο νέου δανεισμού το οποίο αποτελείται από τις εκδόσεις εντόκων γραμματίων και ομολόγων καθώς επίσης και από τα δάνεια της Ευρωπαϊκής Τράπεζας Επενδύσεων, έως 30/09/2019 διαμορφώθηκε στο 1,59%, ενώ η μέση φυσική διάρκεια του νέου δανεισμού διαμορφώθηκε σε 3,3 έτη έναντι 19,88 έτη την αντίστοιχη περυσινή περίοδο.

**Δευτερογενής αγορά τίτλων**

Η συνολική αξία των συναλλαγών που καταγράφηκε στο Σύστημα Άυλων Τίτλων της Τράπεζας της Ελλάδος, η οποία περιλαμβάνει τις αγοραπωλησίες τίτλων και τις συμφωνίες επαναγοράς στην εξωχρηματιστηριακή αγορά (over-the-counter) και τις ηλεκτρονικές πλατφόρμες διαπραγμάτευσης, διαμορφώθηκε σε 83,65 δισ. ευρώ το γ’ τρίμηνο του 2019, έναντι 93,88 δισ. ευρώ το β’ τρίμηνο του 2019, ενώ το α’ τρίμηνο του 2019 είχε διαμορφωθεί σε 92,27 δισ. ευρώ.

Κατά το τρίτο τρίμηνο του 2019, το 51,9% της συναλλακτικής δραστηριότητας στην Ηλεκτρονική Δευτερογενή Αγορά Τίτλων (ΗΔΑΤ) επικεντρώθηκε σε τίτλους με διάρκεια από 5 έως 10 έτη, και ακολούθησαν το 23,2% σε μακροπρόθεσμους τίτλους με διάρκεια από 15 έως 30 έτη, το 12,6% σε τίτλους με διάρκεια από 3 έως 5 έτη, το 8,4% σε μακροπρόθεσμους τίτλους με διάρκεια από 10 έως 15 έτη, το 2,7% σε τίτλους με διάρκεια έως 3 έτη και το 1,2% σε έντοκα γραμμάτια.

Η κατανομή της αξίας των συναλλαγών της ΗΔΑΤ ανάλογα με την εναπομένουσα διάρκεια των τίτλων, κατά το τρίτο τρίμηνο του 2019, παρουσιάζεται στο διάγραμμα 4.6.

|  |
| --- |
| **Διάγραμμα 4.6 Αξία συναλλαγών στην ΗΔΑΤ γ΄ τρίμηνο 2019**  **(με βάση την εναπομένουσα διάρκεια των τίτλων)** |
|  |

Πηγή: Τράπεζα Ελλάδος, ΗΔΑΤ

Το εννεάμηνο του 2019 η συναλλακτική δραστηριότητα στην Ηλεκτρονική Δευτερογενή Αγορά Τίτλων (ΗΔΑΤ) κινήθηκε σε αρκετά υψηλότερα επίπεδα σε σχέση με το προηγούμενο έτος. Η εξέλιξη της αξίας των συναλλαγών που πραγματοποιήθηκε στην ΗΔΑΤ για τα εννεάμηνα των ετών 2018 και 2019, ανά μήνα, παρουσιάζεται στο διάγραμμα 4.7.

|  |
| --- |
| **Διάγραμμα 4.7 Μηνιαίος όγκος συναλλαγών επί τίτλων του Δημοσίου στην ΗΔΑΤ**  **(σε εκατ. ευρώ)** |
|  |

Πηγή: Τράπεζα Ελλάδος, ΗΔΑΤ

Η σύνθεση της ομάδας των βασικών διαπραγματευτών αγοράς κατά το τρέχον έτος αποτελείται από 4 ελληνικά και 16 διεθνή πιστωτικά ιδρύματα.

**6. Βασικές κατευθύνσεις δανεισμού και διαχειριστικοί στόχοι έτους 2020**

Κατά το έτος 2019 συνεχίστηκε η αξιοποίηση και η βέλτιστη διαχείριση του μεγαλύτερου μέρους των ταμειακών διαθεσίμων των φορέων της Γενικής Κυβέρνησης, μέσω της εφαρμογής του προγράμματος πράξεων διαχείρισης ταμειακής ρευστότητας υπό τη μορφή repo agreements που συνάπτει ο ΟΔΔΗΧ, με πολύ αποτελεσματικό τρόπο, παρέχοντας ανταγωνιστικές υψηλές αποδόσεις, επ’ ωφελεία των φορέων, διασφαλίζοντας ταυτόχρονα αντίστοιχο όφελος ως προς το δημοσιονομικό αποτέλεσμα της Γενικής Κυβέρνησης, με σωρευτικά θετικές επιπτώσεις για τη βιωσιμότητα του δημοσίου χρέους.

Η βραχυπρόθεσμη χρηματοδότηση του Ελληνικού Δημοσίου για όλο το έτος 2019 συνεχίστηκε να υλοποιείται και μέσω εκδόσεων εντόκων γραμματίων, διάρκειας 13, 26 και 52 εβδομάδων, εξασφαλίζοντας συνεχή εκδοτική παρουσία σε όλο το βραχυχρόνιο τμήμα της καμπύλης αποδόσεων, ολοκληρώνοντας την επέκταση της μέσης σταθμικής ωρίμανσης του βραχυχρόνιου δανεισμού και τον περαιτέρω περιορισμό του κινδύνου αναχρηματοδότησης.

Το σύνολο των μικτών χρηματοδοτικών αναγκών του Ελληνικού Δημοσίου για το 2019 καλύφθηκε πλήρως, για πρώτη φορά μετά το 2009, από κοινοπρακτικές εκδόσεις ομολόγων σταθερού επιτοκίου, πενταετούς, δεκαετούς και επταετούς διάρκειας, συνολικού ύψους 9.000 εκατ. ευρώ, υλοποιώντας εξ ολοκλήρου το εγκεκριμένο δανειακό πρόγραμμα του έτους, καλύπτοντας συγχρόνως τα κενά ληκτότητας της καμπύλης αποδόσεων, με επαρκούς ρευστότητας ομολογιακές εκδόσεις αναφοράς (benchmark issues), διασφαλίζοντας περαιτέρω μείωση των περιθωρίων (spreads) δανεισμού του ΕΔ.

Παράλληλα, σημαντικό μέρος της στρατηγικής αποτέλεσε η απόφαση πληρωμής των δανείων προς το ΔΝΤ με το υψηλότερο επιτόκιο, ύψους 2,8 δισ. ευρώ περίπου, κάτι που θα βελτιώσει σημαντικά τη διάρθρωση του δημόσιου χρέους.

Δεδομένων των υψηλών ταμειακών διαθεσίμων του ΕΔ, τα οποία θα διατηρηθούν σε σχετικά υψηλά επίπεδα έως την επίτευξη αξιόχρεου σε επίπεδο επενδυτικής βαθμίδας, καθώς και των σχετικά περιορισμένων χρηματοδοτικών αναγκών του για το έτος 2020, η δανειακή στρατηγική για το επόμενο έτος αναμένεται να είναι συγκρατημένη και στοχευμένη στην περαιτέρω βελτίωση της εμπιστοσύνης της επενδυτικής κοινότητας. Συγκεκριμένα, η στόχευση της δανειακής στρατηγικής θα είναι η διασφάλιση της συνεχούς εκδοτικής παρουσίας του ΕΔ στις διεθνείς αγορές κεφαλαίων, η παροχή εκδόσεων υψηλής ρευστότητας για τη διατήρηση μιας αξιόπιστης καμπύλης αποδόσεων ελληνικών κρατικών χρεογράφων, η περαιτέρω μείωση των περιθωρίων δανεισμού του ΕΔ, καθώς και η περαιτέρω διασφάλιση της συνέπειας του ΕΔ ως κρατικού εκδότη με χαρακτηριστικά χώρας της ευρωζώνης, η περαιτέρω ενίσχυση της εμπιστοσύνης των διεθνών οίκων αξιολόγησης αλλά και της εμπιστοσύνης της διεθνούς επενδυτικής κοινότητας, με έμφαση στην περαιτέρω διεύρυνση της επενδυτικής βάσης προς εκείνο το τμήμα που διατηρεί χαρακτηριστικά τελικού επενδυτή.

Για την επίτευξη των παραπάνω στόχων, θα επιδιωχθεί, στο πλαίσιο λειτουργίας της πρωτογενούς αγοράς, πλέον της εκδοτικής δραστηριότητας, να εφαρμοστεί πολιτική διαχείρισης χαρτοφυλακίου μέσω της οποίας θα διασφαλίζεται ο αναγκαίος χώρος για τη συνεχή παρουσία του ΕΔ στις αγορές, η περαιτέρω μείωση του κινδύνου αναχρηματοδότησης, η παροχή της αναγκαίας ρευστότητας και η βελτίωση της λειτουργίας της δευτερογενούς αγοράς των ελληνικών ομολόγων, με ταυτόχρονη αξιοποίηση της εκάστοτε κλίσης της ελληνικής καμπύλης αποδόσεων για τη διασφάλιση βέλτιστου αποτελέσματος αναφορικά με το κόστος δανεισμού.

Κατά το επόμενο έτος, θα διατηρηθούν οι βασικοί μεσοπρόθεσμοι στόχοι διαχείρισης του χαρτοφυλακίου δημοσίου χρέους, όπως είναι η διατήρηση του συναλλαγματικού κινδύνου στα σημερινά ελάχιστα επίπεδα για τα δάνεια εκτός ευρώ και η περαιτέρω βελτίωση της αναλογίας χρέους σταθερού επιτοκίου στο σύνολο του χαρτοφυλακίου.

**ΕΓΓΥΗΣΕΙΣ**

Η χορήγηση εγγυήσεων από το Ελληνικό Δημόσιο αποτελεί εργαλείο στην άσκηση οικονομικής πολιτικής, το οποίο έχει χρησιμοποιηθεί για τη χρηματοδότηση δημόσιων και ιδιωτικών φορέων, διευκολύνοντας την άντληση ρευστότητας. Ωστόσο, η εκτεταμένη χρήση αυτού του εργαλείου κατά τα παρελθόντα έτη, σε συνδυασμό με την κρίση της Ελληνικής οικονομίας οδήγησε σε σημαντική αύξηση των καταπτώσεων δανείων που είχαν δοθεί με κρατική εγγύηση, πρόβλημα που δεν αντιμετωπίστηκε από τις προηγούμενες κυβερνήσεις και έχει λάβει σημαντικές διαστάσεις. Είναι ενδεικτικό ότι σήμερα εκκρεμούν περισσότερα από 700 χιλιάδες αιτήματα καταπτώσεων δανείων με κρατική εγγύηση προς το Ελληνικό Δημόσιο από τις τράπεζες.

Το Ελληνικό Δημόσιο οφείλει να παρέχει την εγγύησή του σύμφωνα με διαφανή και αντικειμενικά κριτήρια, όπως προβλέπονται στον ν.4549/2018 (άρθρα 91-108) και στην ευρωπαϊκή νομοθεσία περί κρατικών ενισχύσεων (άρθρα 107-108 της ΣΛΕΕ).

Οι κρατικές εγγυήσεις παρέχονται πλέον με αυστηρότητα και φειδώ. Στο πλαίσιο αυτό το 2019 παρασχέθηκαν κρατικές εγγυήσεις:

* Για την αποκατάσταση ζημιών προερχόμενων από φυσικές καταστροφές ή άλλα έκτακτα γεγονότα.
* Στο πλαίσιο των διατάξεων του ν.3723/2008, που αφορούν την παροχή εγγυήσεων για τη ρευστότητα των τραπεζών.
* Σε ευρωπαϊκούς ή διεθνείς χρηματοπιστωτικούς οργανισμούς για δάνεια που χορηγούν σε δημόσιες επιχειρήσεις και οργανισμούς, καθώς και σε πιστωτικά ιδρύματα, αποκλειστικά για επενδυτικούς και κοινωνικούς σκοπούς.
* Στην Τράπεζα της Ελλάδος προς εξασφάλιση των απαιτήσεων αυτής κατά πιστωτικών ιδρυμάτων στο πλαίσιο του Μηχανισμού Έκτακτης Ενίσχυσης σε Ρευστότητα (Emergency Liquidity Assistance - ELA).

Για το έτος 2019 τα στοιχεία των εγγυήσεων εκτιμάται ότι διαμορφώνονται ως εξής:

* Οι νέες εγγυήσεις ανέρχονται στο 0,22% του ΑΕΠ, έναντι 0,10% το 2018.
* Οι πληρωμές από καταπτώσεις εγγυήσεων διαμορφώνονται στο 0,01% του ΑΕΠ, έναντι 0,05% το 2018.
* Το ανεξόφλητο εγγυημένο υπόλοιπο δανείων με την εγγύηση του Ελληνικού Δημοσίου ανέρχεται στο 5,24% του ΑΕΠ, έναντι 5,59% το 2018.

Για το έτος 2020 η πολιτική εγγυήσεων εκτιμάται ότι θα συνεχίσει να υπόκειται στο πλαίσιο κριτηρίων και στόχων της γενικότερης οικονομικής πολιτικής.

Επιπρόσθετα, με την απόφαση SA 53519/10.10.2019 της Ευρωπαϊκής Επιτροπής εγκρίθηκε εγγυητικό σχήμα, σύμφωνα με το οποίο εγγύηση του Ελληνικού Δημοσίου καλύπτει ομολογίες υψηλής διαβάθμισης που προκύπτουν από τιτλοποιήσεις Μη Εξυπηρετούμενων Δανείων των ελληνικών πιστωτικών ιδρυμάτων (ΗΡΑΚΛΗΣ), με θετικές και ιδιαίτερα σημαντικές επιπτώσεις σε ό,τι αφορά τη χρηματοδότηση και ανάκαμψη της οικονομίας. Οι εγγυήσεις αυτές θα συμπεριληφθούν στις εξαιρέσεις του ανώτατου ετήσιου ορίου στην παροχή κρατικών εγγυήσεων.

Παράλληλα, για την επιτάχυνση της επεξεργασίας και πληρωμής των αιτημάτων κατάπτωσης που υποβάλλουν τα πιστωτικά ιδρύματα (τα οποία αφορούν τη χορήγηση εγγυημένων δανείων σε φυσικά πρόσωπα και ιδιωτικές επιχειρήσεις), είναι σε εξέλιξη η εφαρμογή ενός σχεδίου δράσης για τη βελτίωση της διαχείρισης των κρατικών εγγυήσεων. Το εν λόγω σχέδιο προβλέπει τη χρήση ψηφιακών δυνατοτήτων, όπως την αυτοματοποίηση της βεβαίωσης οφειλών στις ΔΟΥ και της παρακολούθησης κάθε δανειολήπτη με τη χρήση διεπαφών ανάμεσα στο Ολοκληρωμένο Πληροφοριακό Σύστημα Δημοσιονομικής Πολιτικής και το Taxis, αλλά και τη λειτουργία του συστήματος «Ηλεκτρονικός Φάκελος Δανειολήπτη» για την ηλεκτρονική διαχείριση των εγγράφων που συνοδεύουν τα αιτήματα κατάπτωσης. Επίσης, θα ενισχυθεί το προσωπικό του ΓΛΚ που εξετάζει τα εκκρεμή αιτήματα καταπτώσεων και θα βελτιωθεί το διαχειριστικό και νομικό πλαίσιο σε συνεργασία με τα πιστωτικά ιδρύματα. Στόχος των εν λόγω δράσεων είναι να υποστηρίξουν ένα μεσοπρόθεσμο πλάνο αποπληρωμής των αιτημάτων καταπτώσεων των εγγυημένων από το Ελληνικό Δημόσιο δανείων.

Επισημαίνεται ότι τα στοιχεία του πίνακα και του διαγράμματος δεν περιλαμβάνουν τις εγγυήσεις που έχουν παρασχεθεί προς τα πιστωτικά ιδρύματα τόσο στο πλαίσιο της ενίσχυσης της ρευστότητάς τους, όσο και στο πλαίσιο του Προγράμματος Ενίσχυσης της Επιχειρηματικότητας.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Πίνακας 4.10 Εγγυήσεις, ανεξόφλητο εγγυημένο υπόλοιπο, καταπτώσεις καιπρομήθειες εγγυήσεων κατά τα έτη 2005-2019 **(σε εκατ. ευρώ)** | | | | | | | | | |
|  |  | |  | |  | |  |  | |
|  | **Εγγυήσεις** | | **Ανεξόφλητο εγγυημένο**  **υπόλοιπο** | | **Καταπτώσεις** | | **Έσοδα από**  **προμήθειες εγγυήσεων**  **του Δημοσίου και**  **εισπράξεις από ΔΟΥ** | **Καταπτώσεις που**  **τελικά βαρύνουν**  **το Δημόσιο** | |
|  | **(1)** | | **(2)** | | **(3)** | | **(4)** | **(5) = (3)-(4)** | |
|  | **1/1-31/12** | | **την 31/12** | | **1/1-31/12** | | **1/1-31/12** | **1/1-31/12** | |
| **Έτος** | **Ποσά** | **Εγγυήσεις**  **ως % του ΑΕΠ** | **Ποσά** | **Υπόλοιπο**  **ως % του ΑΕΠ** | **Ποσά** | **Καταπτώσεις**  **ως % του ΑΕΠ** | **Ποσά** | **Ποσά** | **Καταπτώσεις ως % του ΑΕΠ** |
| 2005 | 1.628,2 | 0,82 | 16.200,5 | 8,13 | 373,9 | 0,19 | 51,2 | 322,7 | 0,16 |
| 2006 | 1.736,0 | 0,80 | 17.936,1 | 8,23 | 94,6 | 0,04 | 49,2 | 45,4 | 0,02 |
| 2007 | 1.656,6 | 0,71 | 19.929,0 | 8,56 | 42,3 | 0,02 | 57,3 | -15,0 | -0,01 |
| 2008 | 1.788,0 | 0,74 | 23.232,0 | 9,60 | 434,1 | 0,18 | 68,4 | 365,7 | 0,15 |
| 2009 | 1.563,7 | 0,66 | 25.586,6 | 10,77 | 704,8 | 0,30 | 70,7 | 634,1 | 0,27 |
| 2010 | 1.254,4 | 0,55 | 22.438,2 | 9,93 | 974,2 | 0,43 | 78,5 | 895,7 | 0,40 |
| 2011 | 1.804,9 | 0,87 | 19.950,8 | 9,64 | 1.442,0 | 0,70 | 135,8 | 1.306,2 | 0,63 |
| 2012 | 688,0 | 0,36 | 19.314,7 | 10,10 | 796,0 | 0,42 | 72,6 | 723,4 | 0,38 |
| 2013 | 634,7 | 0,35 | 17.234,4 | 9,54 | 877,5 | 0,49 | 170,0 | 707,5 | 0,39 |
| 2014 | 536,6 | 0,30 | 16.315,0 | 9,13 | 588,2 | 0,33 | 83,0 | 505,2 | 0,28 |
| 2015 | 65,0 | 0,04 | 15.121,2 | 8,53 | 702,1 | 0,40 | 72,0 | 630,1 | 0,36 |
| 2016 | 162,9 | 0,09 | 13.122,9 | 7,44 | 412,3 | 0,23 | 108,4 | 303,9 | 0,17 |
| 2017 | 266,6 | 0,15 | 11.546,4 | 6,41 | 676,7 | 0,38 | 57,4 | 619,3 | 0,34 |
| 2018 | 184,9 | 0,10 | 10.326,7 | 5,59 | 85,6 | 0,05 | 58,5 | 27,1 | 0,01 |
| 2019 | 408,9 | 0,22 | 9.953,6 | 5,24 | 12,9 | 0,01 | 59,5 | -46,6 | -0,02 |

*\*Τα στοιχεία για το έτος 2019 αποτελούν εκτίμηση.*

*\*\* Οι καταπτώσεις αφορούν εγγυήσεις προηγούμενων ετών*

|  |
| --- |
| **Διάγραμμα 4.8 Εγγυήσεις, καταπτώσεις και ανεξόφλητο εγγυημένο υπόλοιπο**  **κατά τα έτη 2005-2019**  **(ως % του ΑΕΠ)** |
| Πηγή: Υπουργείο Οικονομικών | | |

**Ενίσχυση ρευστότητας της οικονομίας**

Το νομικό πλαίσιο για την ενίσχυση της ρευστότητας των τραπεζών, όπως διαμορφώθηκε με τον ν.3723/2008, είναι ακόμα σε ισχύ, όμως η χρήση του περιορίζεται συνεχώς. Είναι χαρακτηριστικό πως οι κρατικές εγγυήσεις που συνδέονται με το σχετικό πρόγραμμα ανήλθαν στις 30/09/2019 σε 350 εκατ. ευρώ, παραμένοντας αμετάβλητες σε σχέση με το έτος 2018, ενώ μέχρι τις 31/12/2019 το συγκεκριμένο ποσό θα μειωθεί στα 320 εκατ. ευρώ. Οι εν λόγω εγγυήσεις παρέχονται έναντι προμήθειας, η οποία αποτελεί έσοδο του Ελληνικού Δημοσίου. Συγκεκριμένα, από την 01/01/2019 μέχρι τις 30/09/2019 εισπράχθηκαν 1,96 εκατ. ευρώ, ενώ μέχρι τις 31/12/2019 αναμένεται να εισπραχθούν συνολικά 3,92 εκατ. ευρώ.

Επισημαίνεται επίσης ότι η εφαρμογή του Μηχανισμού Έκτακτης Ενίσχυσης σε Ρευστότητα (ELA), που τέθηκε σε ισχύ με τον ν.3845/2010 και αφορούσε τη δυνατότητα παροχής εγγύησης του Ελληνικού Δημοσίου στην Τράπεζα της Ελλάδος, για την κάλυψη βραχυπρόθεσμων προβλημάτων ρευστότητας τραπεζών, δεν ενεργοποιείται πλέον, λόγω σημαντικής βελτίωσης του οικονομικού και επενδυτικού κλίματος της χώρας.

Επιπροσθέτως η Ευρωπαϊκή Τράπεζα Επενδύσεων (ΕΤΕπ) στο πλαίσιο προγραμμάτων ενίσχυσης της επιχειρηματικότητας χορηγεί δάνεια στα τραπεζικά ιδρύματα με αποκλειστικό σκοπό τη χρηματοδότηση μικρών και μεσαίων επιχειρήσεων, για την εκτέλεση επενδυτικών έργων.

Οι εγγυήσεις που έχουν παρασχεθεί προς την ΕΤΕπ για την κάλυψη των εν λόγω δανείων ανέρχονται σε 1,474 δισ. ευρώ, το ανεξόφλητο υπόλοιπο αυτών των δανείων είναι 1,282 δισ. ευρώ και έχει εισπραχθεί προμήθεια 10,30 εκατ. ευρώ μέχρι τις 30/09/2019.

Σήμερα η Ευρωπαϊκή Τράπεζα Επενδύσεων έχει θέσει σε εφαρμογή τα εξής νέα προγράμματα:

* «Loan for Youth Employment & Female Empowerment» ύψους 500 εκατ. ευρώ. Σκοπός του προγράμματος είναι η χρηματοδότηση των πιστωτικών ιδρυμάτων, τα οποία θα χρηματοδοτούν τα επενδυτικά σχέδια που προωθούνται από μικρές και μεσαίες επιχειρήσεις, καθώς και επιχειρήσεις μεσαίας κεφαλαιοποίησης που δραστηριοποιούνται σε επιλέξιμους από την ΕΤΕπ τομείς και με έμφαση στην απασχόληση νέων και την ενδυνάμωση της θέσης της γυναίκας σε θέσεις ευθύνης.
* «Greece Leasing Loan for SMEs & MidCaps» του 2018, πρόγραμμα χρηματοδοτικής μίσθωσης για αντικατάσταση εξοπλισμού επιχειρήσεων.
* «Private Finance for Energy Efficiency» του 2018, πιλοτικό πρόγραμμα για την ενεργειακή απόδοση επιχειρήσεων, ΝΠΔΔ και φυσικών προσώπων.